laion/Wikipedia-Exotic huggingface dataset:
გელური ხელბურთი

გელური ხელბურთი (ირლ. liathróid láimhe) — ირლანდიური თამაში, სადაც მოთამაშემ ბურთი ხელით ისე უნდა გაარტყას კედელს, რომ მოწინააღმდეგემ ვერ შეძლოს მასზე დარტყმა. თამაშს თამაშობს ორი (ცალ-ცალკე) ან ოთხი (წყვილებში) მოთამაშე. ირლანდიური ხელბურთი მსგავსია ამერიკული ხელბურთის, ბასკური პელოტის, ჩოგანბურთის და სკვოშის. გელური ხელბურთი ითამაშება კორტზე, რომლის ზომები თავდაპირველად 18,3 მეტრი 9,15 მეტრზეა (60 ფუტი 30 ფუტზეა), ხოლო კედლის სიმაღლე 9,15 მეტრი (30 ფუტი) იყო. შემცირებული ზომის კორტი პირველად გამოყენებული იქნა 1969 წელს, რომლის ზომები 12,2 მეტრი 6,1 მეტრზეა (40 ფუტი 20 ფუტზეა), ხოლო კედლის სიმაღლე 6,1 მეტრი (20 ფუტი) იყო. დღეს ამ ზომის კორტი სტანდარტულია ამ თამაშის საერთაშორისო ვერსიაში, თუმცა ტრადიციულ თამაშებში ორივე კორტი გამოიყენება. მოთამაშის მიზანია დააგროვოს გარკვეული ოდენობის ქულები, სანამ ამას მისი მოწინააღმდეგე გააკეთებს. მან ბურთს მანამ უნდა დაარტყას, სანამ ის ორჯერ დაეცემა იატაკზე კედლიდან ასხლეტვის შემდეგ. გელური ხელბურთის კორტი ძირითადად ოთხკედელიანია, თუმცა არსებობს სამ და ერთკედლიანი კორტებიც. გელური ხელბურთის მსგავსი თამაშები წარმოიშვა რამდენიმე ადგილას სხვადასხვა დროს. ეგვიპტეში, ოსირისის ტაძრის იეროგლიფებში ქურუმები თამაშობენ თამაშს, რომელიც ძალიან ჰგავს ხელბურთს. მეზოამერიკულ ცივილიზაციას ცენტრალურ და სამხრეთ ამერიკაში ჰქონდათ ხელბურთის მსგავსი თამაში, რომელსაც დიდი ადგილი ეკავა კოლუმბამდელი ამერიკის კულტურაში. პირველი აღნუსხული თამაში, სადაც მოთამაშეები ხელით ბურთს კედელს ურტყამენ, დაფიქსირებულია 1427 წელს, შოტლანდიაში. ირლანდიაში ყველაზე ადრეული დოკუმენტი, სადაც მსგავსი თამაშია მოხსენიებული, არის გოლუეის 1527 წლის კანონთა კრებული. ირლანდიის დასავლეთ ნაწილს მჭიდრო სავაჭრო კავშირები ჰქონდა ესპანეთთან, განსაკუთრებით ბასკეთთან, სადაც ასევე თამაშობენ მსგავს თამაშს, პელოტას. XVIII, XIX და XX საუკუნეებში შოტლანდიელმა და ირლანდიელმა იმიგრანტებმა თამაში მთელ მსოფლიოში გაავრცელეს. დღეს მას თამაშობენ აშშ-ში, კანადაში, მექსიკაში, ავსტრალიაში, ახალ ზელანდიასა და სამხრეთ აფრიკის რესპუბლიკაში. ირლანდიაში გელური ხელბურთის ოთხი ტიპი არსებობს: მოკლე კორტიანი (40X20), დიდ კორტიანი (60X30) სოფთბოლი და ჰარდბოლი და ერთკედლიანი ხელბურთი. ერთკედლიანი ხელბურთი გახდა პოპულარული ბოლო წლებში და ის ყველაზე გავრცელებული ვერსიაა საერთაშორისო ხელბურთის. GAA Handball ხელბურთის მსოფლიო საბჭო დაარქივებული 2008-05-06 საიტზე Wayback Machine. youtube
1335

ვიკისაწყობში არის გვერდი თემაზე: 1335 1335 (ათას სამას ოცდათხუთმეტი) წელი — იულიუსის კალენდრის არანაკიანი წელიწადი, რომლის პირველი დღეა კვირა. ეს წელი არის XIV საუკუნის მე-4 დეკადის მე-5 წელი. გიორგი ბრწყინვალემ მონღოლებს ხარკი შეუწყვიტა. მთავარი სტატია: კატეგორია:დაბადებული 1335. მთავარი სტატია: კატეგორია:გარდაცვლილი 1335. აბუ საიდ ბაჰადურ-ხანი — ჰულაგუიანთა სახელმწიფოს მეცხრე ილხანი .
ტორინო (საფეხბურთო კლუბი)

ტორინო (იტალ. Torino) იტალიური საფეხბურთო კლუბი ქალაქ ტურინიდან. კლუბი თამაშობს იტალიური ფეხბურთის უმაღლესი რანგის დივიზიონში სერია A-ში. „ტორინოს“ ისტორიაში საუკეთესო გუნდი იყო 1942-49 წლების გუნდი, რომელსაც დიდ ტორინოს (იტალ. Grande Torino) უწოდებდნენ. ამ ფორმაციის გუნდმა ხუთჯერ მოიპოვა ქვეყნის ჩემპიონობა და ერთხელ თასი, ასევე 1943 წელს შეიქნა პირველი იტალიური გუნდი, რომელმაც დუბლი შეასრულა და ერთ წელს ქვეყნის ორივე მთავარი ტიტული მოიგო. ამ ლეგენდარული გუნდის კაპიტანი და ლიდერი ვალენტინო მაცოლა მაშინდელი მსოფლიოს ერთ-ერთი უმთავრესი ვარსკვლავი იყო. ლეგენდარულ გუნდს შეემთხვა მსოფლიო ფეხბურთის ისტორიაში ერთ-ერთი ყველაზე ცნობილი ავიაკატასტროფა, როდესაც ლისაბონიდან სამშობლოში დაბრუნებისას, თვითმფრინავი ტურინის სიახლოვეს სუპერგას გორაკზე მდებარე ბაზილიკის უკანა კედელს დაეჯახა, გუნდის უკლებლივ ყველა წევრი დაიღუპა. იტალიის ჩემპიონატი ჩემპიონი (7): 1927–28, 1942–43, 1945–46, 1946–47, 1947–48, 1948–49, 1975–76 ვიცე-ჩემპიონი (7): 1907, 1914–15, 1928–29, 1938–39, 1941–42, 1976–77, 1984–85 კოპა იტალია გამარჯვებული (5): 1935–36, 1942–43, 1967–68, 1970–71, 1992–93 ფინალისტი (8): 1937–38, 1962–63, 1963–64, 1969–70, 1979–80, 1980–81, 1981–82, 1987–88 იტალიის სუპერთასი ფინალისტი (1): 1993 უეფას თასი ფინალისტი (1): 1993 ოფიციალური საიტი ოფიციალური Facebook ოფიციალური Twitter ტორინოს სიახლეები - Sky Sports
ტბის თოლია

ტბის თოლია (ლათ. Larus ridibundus) — ფრინველი თოლიასნაირთა ოჯახისა. გვხვდება ევროპაში, აზიასა და კანადის სანაპირო რაიონებში. ძირითადად გადამფრენია, იზამთრებს სამხრეთში, თუმცა ზოგჯერ დასავლეთ ევროპაშიც ბუდობს. გვხვდება უმეტესწილად მტკნარი წყალსატევების პირზე კოლონიებად, სადაც მათი რაოდენობა ათასობითაა და ამ პირობებში მეტად აქტიურობენ. დამახასიათებელია მომრგვალო თავი და ვიწრო ნისკარტი. სხეულის სიგრძე 35-39 სმ, ფრთების შლილი 86-99 სმ, წონა 200-350 გ. სქესობრივად მწიფდება მე-2 წელს. ბუდობს ზომიერი კლიმატის პირობებში. იკვებება თევზით, მწერებით, ჭიებითა და სხვ. XIX-XX საუკუნეებში დასავლეთ, სამხრეთ და ჩრდილოეთ ევროპაში სოფლის მეურნეობისა და კვების მრეწველობის განვითარებასთან ერთად ტბის თოლიების არეალი საგრძნობლად გაიზარდა. ევროპაში გავრცელების არეალი მიუყვება საფრანგეთის სამხრეთ საზღვარს, გადის მდინარე პოს ხეობაზე და გრძელდება იტალიაში, სერბეთში, ბულგარეთში, მიუყვება შავი ზღვის ჩრდილოეთ სანაპიროს, სამხრეთ კავკასიასა და კასპიის ზღვას. ადგილ-ადგილ გვხვდება პირენეს ნახევარკუნძულის ცენტრალურ და ხმელთაშუაზღვისაპირეთის ჩრდილო-დასავლეთ ნაწილში. ბუდობს კუნძულ კორსიკაზე, სარდინიასა და სიცილიაში, ბრიტანეთისა და ფარერის კუნძულებზე, აგრეთვე სკანდინავიაში ზღვის სანაპირო რაიონამდე. გვხვდება აზიაშიც, მათ შორის რუსეთში. ტბის თოლია გვხვდება საქართველოშიც. ტბის თოლია (რუსული) ტბის თოლია დაარქივებული 2015-01-12 საიტზე Wayback Machine. (რუსული)
1336

ვიკისაწყობში არის გვერდი თემაზე: 1336 1336 (ათას სამას ოცდათექვსმეტი) წელი — იულიუსის კალენდრის ნაკიანი წელიწადი, რომლის პირველი დღეა ორშაბათი. ეს წელი არის XIV საუკუნის მე-4 დეკადის მე-6 წელი. სამხრეთ ინდოეთში შეიქმნა დიდი გაერთიანება ვიჯაიანაგარა. მთავარი სტატია: კატეგორია:დაბადებული 1336. მთავარი სტატია: კატეგორია:გარდაცვლილი 1336. 24 იანვარი : ალფონსო IV - არაგონის მეფე
ალისე ბრაგა

ალისე ბრაგა მორაეში (პორტ. Alice Braga Moraes; დ. 15 აპრილი, 1983) — ბრაზილიელი მსახიობი და ფოტომოდელი. გამოჩნდა რამდენიმე ბრაზილიურ ფილმში, მათ შორის აღსანიშნავია ფილმები „ღმერთის ქალაქი“ (2002) და „ქვემო ქალაქი“ (2006). მიღებული აქვს მონაწილეობა აგრეთვე ჰოლივუდის ფილმებში: „მე ვარ ლეგენდა“ (2007), „მფატრავები“ (2010), „მტაცებლები“ (2010) და „რიტუალი“ (2011). ალისე ბრაგა მორაეში დაიბადა ბრაზილიის ქალაქ სან-პაულუში. გაიზარდა კათოლიკურ ოჯახში. დედამისი, ანა ბრაგა და დეიდა სონია ბრაგა აგრეთვე მსახიობები არიან და ალისე მათ ხშირად თან ახლდა გადასაღებ მოედანზე. კარიერა დაიწყო სასკოლო და სარეკლამო გამოსვლებით. 8 წლის ასაკში პირველად გადაიღეს იოგურტის სარეკლამო რგოლში. სასაუბრო დონეზე ფლობს ესპანურ, პორტუგალიურ და ინგლისურ ენებს. 1998 წელს შედგა ალისე ბრაგას დებიუტი მოკლემეტრაჟიან ფილმში „ტრამპოლინი“. კინემატოგრაფში პოპულარული გახდა 2002 წლის ფილმით „ღმერთის ქალაქი“, სადაც შესრულებული როლისთვის მიენიჭა ბრაზილიის კინემატოგრაფიის მთავარი ჯილდო. 2006 წელს ბრენდონ ფრეიზერთან, მოს დეფთან და კატალინა სანდინო მორენოსთან ერთად ითამაშა ფილმში „მოგზაურობა ღამის ბოლოში“, რომლის პრემიერა გაიმართა ტრიბეკას საერთაშორისო კინოფესტივალზე. 2008 წელს გამოჩნდა დევიდ მამეტის ფილმში „წითელი ქამარი“. ვიკისაწყობში არის გვერდი თემაზე: ალისე ბრაგა ალისე ბრაგა კინოფილმების ინტერნეტ-მონაცემთა ბაზაში ალისე ბრაგა – ბიოგრაფია (ინგლისური) ინტერვიუ ალისე ბრაგასთან დაარქივებული 2007-09-28 საიტზე Wayback Machine. (ინგლისური) ↑ Alice Braga & Colin O'Donoghue Talk Devils, Exorcisms & Sir Anthony Hopkins. დაარქივებულია ორიგინალიდან — 2016-08-09. ციტირების თარიღი: 2012-07-01. ↑ Friedman, Roger (May 5, 2003). „Jimmy Fallon: Exiting Saturday Night Live?“. Fox News.
ტრიპლე-ფრონტერა

ტრიპლე-ფრონტერა (ესპ. La Triple Frontera; პორტ. Tríplice Fronteira) — სამმაგი საზღვარი სამხრეთ ამერიკაში, პარაგვაის, არგენტინასა და ბრაზილიას შორის, მდინარე იგუასუსა და პარანის შერწყმის ადგილას. ამ არეალში განთავსებულია ქალაქები: სიუდად-დელ-ესტე (პარაგვაი), პუერტო-იგუასუ (არგენტინა) და ფოზ-დუ-იგუასუ (ბრაზილია). ახლოსვე მდებარეობს იგუასუს ჩანჩქერი და იტაიპუს კაშხალი. სამმაგი საზღვრის მოსახლეობა თავს იყრის სამ ქალაქში. მათ შორის უდიდესია პარაგვაის ქალაქი სიუდად-დელ-ესტე, სადაც 2010 წლის მონაცემებით 390 000 ადამიანი ცხოვრობს, ბრაზილიის ფოზ-დუ-იგუასუში 300 000, ყველაზე პატარა კი არგენტინის ქალაქი პუერტო-იგუასუა 82 000 მცხოვრებით. არეალში მნიშვნელოვანია არაბი და აზიელი იმიგრანტების წილი, რომელთა საერთო რაოდენობაც 50 000-ს აღწევს. სამმაგი საზღვარი მნიშვნელოვანი ტურისტული არეალია. ვიზიტორებს შესაძლებლობა აქვთ ნახონ ე. წ. „ძმობის ხიდი“, რომელიც ერთმანეთთან არგენტინის ქალაქ პუერტო-იგუასუსა და ბრაზილიის ქალაქ ფოზ-დუ-იგუასუს აკავშირებს. სამივე ქვეყნის მხარეს აღმართულია ობელისკი, რომელიც იმ ქვეყნის დროშის ფერებშია გადაწყვეტილი, რომლის მხარესაც მდებარეობს. თითოეული ამ ობელისკიდან შესაძლებელია სამივე ქვეყნის ტერიტორიის დანახვა. 25°35′33″ ს. გ. 054°35′35″ დ. გ.﻿ / ﻿25.59250° ს. გ. 54.59306° დ. გ.﻿ / -25.59250; -54.59306 CNBC Trish-Regan's Diary From a Dangerous Place CNBC In Paraguay Piracy Bleeds US Profits Aids Terrorists დაარქივებული 2012-10-14 საიტზე Wayback Machine. Pulitzer Center on Crisis Reporting დაარქივებული 2007-09-02 საიტზე Wayback Machine. Clouds Over Iguaçu (Video) South America's regional centre for illegal activities დაარქივებული 2007-11-03 საიტზე Wayback Machine. Jane's Intelligence Review, 26 September 2006 ↑ „Paraguay's Ciudad del Este and the New Centers of Gravity“. Foreign Military Studies Office. April, 2002. ციტირების თარიღი: April 2006. შეამოწმეთ თარიღის პარამეტრი |accessdate= და |date=-ში (დახმარება)[მკვდარი ბმული]
იგუასუ (მდინარე)

იგუასუ (პორტ. Rio Iguaçu; ესპ. Río Iguazú) — მდინარე ბრაზილიასა და არგენტინაში; პარანის მნიშვნელოვანი შენაკადი. მდინარის სიგრძე 1 320 კმ-ია, აუზის ფართობი 62 000 კმ². იგუასუ სათავეს ბრაზილიაში, პარანის შტატში იღებს, სერა-დუ-მარის სანაპირო მთებში. იგუასუ პარანის შტატის ტერიტორიაზე, დასავლეთის მიმართულებით 1 205 კმ-ზე მიედინება. ქვემო დინებაში პლატოზე მიედინება, სადაც წარმოქმნის სახელგანთქმულ ჩანჩქერ იგუასუს, რომელიც ორი ქვეყნის — ბრაზილიისა და არგენტინის ტერიტორიებზე ექცევა. საბოლოოდ, იგუასუ მდინარე პარანას უერთდება, სწორედ იმ ადგილას სადაც ყალიბდება სამი ქვეყნის საზღვარი — არგენტინის, ბრაზილიისა და პარაგვაის, რომელსაც ტრიპლე-ფრონტერას უწოდებენ. GRDC - Le Rio Iguaçu - Station: Salto Cataratas
1337

ვიკისაწყობში არის გვერდი თემაზე: 1337 1337 (ათას სამას ოცდაჩვიდმეტი) წელი — იულიუსის კალენდრის არანაკიანი წელიწადი, რომლის პირველი დღეა ოთხშაბათი. ეს წელი არის XIV საუკუნის მე-4 დეკადის მე-7 წელი. დაიწყო ასწლიანი ომი (დასრულდა 1453 წელს) მთავარი სტატია: კატეგორია:დაბადებული 1337. მთავარი სტატია: კატეგორია:გარდაცვლილი 1337.
აჟარის მუნიციპალიტეტის გერბი

აჟარის მუნიციპალიტეტის გერბი — აჟარის მუნიციპალიტეტის სახელმწიფო სიმბოლო დროშასთან ერთად. მიღებულია აჟარის მუნიციპალიტეტის საკრებულოს მიერ. გერბის ფარი გაყოფილია სამ ნაწილად და შუაში ტეხილად არის გადაკვეთილი, ზედა ნაწილი კი გაკვეთილი. I ნაწილი — ვერცხლის ველზე სევადი დათვი. II ნაწილი — მეწამულ ველზე ვერცხლის ფარი, რომლის ვერცხლის ველზე მეწამული ჯვარია მოთავსებული. III ნაწილი — ლაჟვარდოვან ველზე დიოსკურების ორი ოქროს პილოსი, რომელთა თავზეც ორი ოქროს რვაქიმიანი ვარსკვლავია მოთავსებული. გერბის ფარს ზემოთ მოთავსებულია საქალაქო ვერცხლის გვირგვინი — ერთკოშკიანი ქონგურებიანი გალავანი (ციხე-სიმაგრის ფორმის) ნახევრადღია კატარაკტიანი კარიბჭით. ფარს ქვემოთ მოთავსებულია გერბის დევიზის ვერცხლ-მეწამული ბაფთა, რომლის ვერცხლის ველზე შავად ჩაწერილია დევიზი — „აჟარა“. აჟარის მუნიციპალიტეტის გერბი და დროშა
1338

ვიკისაწყობში არის გვერდი თემაზე: 1338 1338 (ათას სამას ოცდათვრამეტი) წელი — იულიუსის კალენდრის არანაკიანი წელიწადი, რომლის პირველი დღეა ხუთშაბათი. ეს წელი არის XIV საუკუნის მე-4 დეკადის მე-8 წელი. მთავარი სტატია: კატეგორია:დაბადებული 1338. 21 იანვარი : შარლ V — საფრანგეთის მეფე (გ. 1380) მთავარი სტატია: კატეგორია:გარდაცვლილი 1338.
აჟარის მუნიციპალიტეტის დროშა

აჟარის მუნიციპალიტეტის დროშა — შექმნილია საქართველოს პარლამენტთან არსებული ჰერალდიკის საბჭოს მიერ. აჟარის მუნიციპალიტეტის სახელმწიფო სიმბოლო გერბთან ერთად. მიღებულია აჟარის მუნიციპალიტეტის საკრებულოს მიერ. დროშა ვერტიკალურად არის გაყოფილი ორ ნაწილად — მეწამულ და ლაჟვარდოვან ველებად. დროშის ცენტრში გამოსახულია ვერცხლის ფარი, რომლის ვერცხლის ველზე მეწამული ჯვარია მოთავსებული. დროშის პროპორციაა 2:3. აჟარის მუნიციპალიტეტის დროშა და გერბი
ორლანდო მეჯიკის სეზონები

ორლანდო მეჯიკი (ინგლ. Orlando Magic) — პროფესიონალური საკალათბურთო კლუბი, რომელიც მდებარეობს, ქალაქ ორლანდოში, ფლორიდის შტატში, აშშ. გუნდი არის წევრი სამხრეთ-აღმოსავლეთ დივიზიონის, რომელიც აღმოსავლეთ კონფერენციას ეკუთვნის ნაციონალურ საკალათბურთო ასოციაციაში (NBA). გუნდი საშინაო მატჩებს ატარებს Amway Center-ში. გუნდში თამაშობდნენ ისეთი მოთამაშეები როგორებიც არიან შაკილ ონილი, პენი ჰარდევეი, გრანტ ჰილი, ტრეისი მაკგრედი, სტივ ფრენსისი, დუაიტ ჰოვარდი. გუნდი ასევე იყო ნახევარზე მეტჯერ არსებობის მანძილზე (23 წლის მანძილზე 14-ჯერ გავიდა პლეი-ოფში). ორლანდო იყო წარმატებული იმ 4 გუნდიდან, რომელიც 1988-89 წლებში შეუერთდა ლიგას მოგებების პროცენტული მაჩვენებლით. 2011 წლის მიხედვით, მეჯიკი არის ერთადერთი გუნდი დიდ ოთხეულში, რომელიც ქალაქ ორლანდოში თამაშობს. შენიშვნა: სტატისტიკის ბოლო შესწორების თარიღი 2011-12 წლის სეზონის დასრულება ორლანდო მეჯიკი ორლანდო მეჯიკის მთავარი მწვრთნელები ორლანდო მეჯიკის ოფიციალური საიტი ↑ ლოკაუტის გამო რეგულარული სეზონი 50 მატჩიანი იყო ↑ ლოკაუტის გამო რეგულარული სეზონი 66 მატჩიანი იყო
კრისტიან მაჯო

კრისტიან მაჯო (იტალ. Christian Maggio; დ. 11 თებერვალი, 1982) — იტალიელი ფეხბურთელი. სერია B-ს საფეხბურთო კლუბ „ბენევენტოს“ მარჯვენა მცველი. 2010 წლის მსოფლიო ჩემპიონატის, 2012 წლის ევროპის ჩემპიონატისა და 2013 წლის ფიფა-ს კონფედერაციის თასის გათამაშების მონაწილე იტალიის ეროვნული ნაკრების შემადგენლობაში. 2008–2014 წლებში იცავდა იტალიის ეროვნული ნაკრების ღირსებას, რომლის შემადგენლობაში 34 შეხვედრა ჩაატარა. მისი დებიუტი ეროვნულ ნაკრებში შედგა მარჩელო ლიპის მწვრთნელობის დროს, 2008 წლის 19 ნოემბერს საბერძნეთის ნაკრებთან ამხანაგურ მატჩში. ნაპოლი იტალიის თასი (2): 2011–12, 2013–14 იტალიის სუპერთასი (1): 2014 იტალია ევროპის ჩემპიონატი: ფინალისტი 2012 კონფედერაციის თასი: მესამე ადგილი 2013 შეგიძლიათ იხილოთ მედიაფაილები თემაზე „კრისტიან მაჯო“ ვიკისაწყობში. FIFA Profile · Christian Maggio დაარქივებული 2019-04-08 საიტზე Wayback Machine. National Football Teams Soccerway AIC.Football.it ↑ Maggio signed with Benevento. ციტირების თარიღი: 16 მაისი, 2019 ↑ Featured Columnist. (2 ივნისი, 2010) 2010 FIFA World Cup: Lippi Names Italy Squad...The Champ Is Here!. Bleacher Report. ციტირების თარიღი: 16 მაისი, 2019 ↑ Euro 2012: Cesare Prandelli explains Domenico Criscito's exclusion from Italy squad | Mail Online. Dailymail.co.uk (29 მაისი, 2012). ციტირების თარიღი: 16 მაისი, 2019 ↑ Italy edge Japan in thriller to reach semis. FIFA (19 ივნისი, 2013). დაარქივებულია ორიგინალიდან — 2015-05-05. ციტირების თარიღი: 16 მაისი, 2019. ↑ Confederations, Italia-Uruguay 5-4 dopo i rigori, Buffon ne para tre, azzurri terzi Italian. La Gazzetta dello Sport (30 ივნისი, 2013). ციტირების თარიღი: 16 მაისი, 2019. ↑ Maggio, Pepe, Rossi e Santacroce sono quattro i nomi nuovi di Lippi Italian. La Repubblica (5 ოქტომბერი, 2008). ციტირების თარიღი: 16 მაისი, 2019. ↑ Inviata alla FIFA la lista per la Confederations Cup: c’è anche Barzagli Italian. FIGC (3 ივნისი, 2013). ციტირების თარიღი: 16 მაისი, 2019.
ჩეხოსლოვაკიის მესამე რესპუბლიკა

ჩეხოსლოვაკიის მესამე რესპუბლიკა (ჩეხ. Třetí Československá republika; სლოვაკ. Tretia česko-slovenská republika) — მესამე ჩეხოსლოვაკიური სახელმწიფო 1945-1948 წლებში. მეორე მსოფლიო ომის პერიოდში ჩეხოსლოვაკია ევროპის რუკიდან გაქრა. ომის დასრულების შემდეგ ჩეხოსლოვაკიის რესპუბლიკა აღდგა, თუმცა მალევე მოექცა საბჭოთა იმპერიის გავლენის ქვეშ. Karel Kaplan: Pravda o Československu 1945-1948; 1990; isbn: 80-7038-193-0 Václav Veber: Osudové únorové dny; 2008; isbn: 978-80-7106-941-6 ვიკისაწყობში არის გვერდი თემაზე: ჩეხოსლოვაკიის მესამე რესპუბლიკა - ენციკლოპედია ბრიტანიკა - ედუარდ ბენეში
1339

ვიკისაწყობში არის გვერდი თემაზე: 1339 1339 (ათას სამას ოცდაცხრამეტი) წელი — იულიუსის კალენდრის არანაკიანი წელიწადი, რომლის პირველი დღეა პარასკევი. ეს წელი არის XIV საუკუნის მე-4 დეკადის მე-9 წელი. მუსლიმანებმა ქაშმირი დაიპყრეს. მთავარი სტატია: კატეგორია:დაბადებული 1339. 1 ნოემბერი : რუდოლფ IV — ავსტრიის ჰერცოგი (გ. 1365) მთავარი სტატია: კატეგორია:გარდაცვლილი 1339. 17 თებერვალი : ოტო — ავსტრიის ჰერცოგი (დ. 1301) 19 სექტემბერი : გო-დაიგო — იაპონიის იმპერატორი (დ. 1288)
რუხი კურდღელი

რუხი კურდღელი (ლათ. Lepus europaeus) — ძუძუმწოვარი ცხოველი კურდღლისებრთა ოჯახისა. მისი სხეულის სიგრძეა 57-68 სმ, წონა 4-6 კგ. 7 კგ-მდე იშვიათად იზრდება. დამახასიათებელია სხეულის მსხვილი აღნაგობა. გარეგნულად თეთრანასგან განსხვავდება შედარებით გრძელი ყურებითა (9,4-14 სმ) და კუდით (7,2-14 სმ). თვალები მოყავისფრო-მოწითალოა. გავრცელებულია ევროპაში, აზიასა და აფრიკაში. გვხვდება საქართველოშიც. ნამარხი სახეობები ცნობილია აზერბაიჯანისა და ყირიმის ნახევარკუნძულის პლეისტოცენური ნალექებიდან. ბინადრობს ღია ადგილებში, ტყე-სტეპის, სტეპისა და ნახევარუდაბნო-სტეპის ლანდშაფტებში. რუხი კურდღელი დაარქივებული 2015-12-26 საიტზე Wayback Machine. (რუსული) რუხი კურდღელი (რუსული)
სან-ანტონიო სპურსის სეზონები

სან-ანტონიო სპურსი (ინგლ. San Antonio Spurs) — ამერიკის პროფესიონალური გუნდი, რომელიც მდებარეობს სან-ანტონიოში, ტეხასის შტატში. სპურსი არის წევრი სამხრეთ-დასავლეთ დივიზიონის, რომელიც დასავლეთ კონფერენციას ეკუთვნის. სტატისტიკა არის სწორი და შესწორებას არ ექვემდებარება. სტატისტიკა უკანასკნელად შესწორდა 2011-12 წლის სეზონის დასრულების შემდეგ. შენიშვნა: სტატისტიკის ბოლო შესწორების თარიღი 2011-12 წლის სეზონის დასრულება სან-ანტონიო სპურსი სან-ანტონიო სპურსის ოფიციალური საიტი ↑ ლიგების გაერთიანებისას, 2 დივიზიონიანი გახდა ერთ 7 გუნდა დივიზიონი. ↑ ლოკაუტის გამო რეგულარული სეზონი 50 მატჩიანი იყო ↑ ლოკაუტის გამო რეგულარული სეზონი 66 მატჩიანი იყო
შარლოტ ბობკეტსის სეზონები

შარლოტ ბობკეტსი (ინგლ. Charlotte Bobcats) — პროფესიონალური საკალათბურთო კლუბი, რომელიც აშშ-ის ნაციონალურ საკალათბურთო ასოციაციაში (NBA) გამოდის. გუნდი შეიქმნა 2004 წელს. გუნდის სათამაშო ბაზაა Time Warner Cable Arena, რომელიც მდებარეობს შარლოტში, ჩრდულოეთ კაროლინის შტატში. ბობკეტსი თამაშობს სამხრეთ-აღმოსავლეთ დივიზიონში და აღმოსავლეთ კონფერენციაში. გუნდის მფლობელი არის NBA და კალათბურთის ლეგენდა და ერთ-ერთი ყველაზე ცნობილი ფიგურა - მაიკლ ჯორდანი. 8 წლიანი ისტორიის მანძილზე, გუნდმა მხოლოდ ერთხელ შეძლო პლეიოფში ასპარეზობა 2009-2010 წლის სეზონში, როდესაც რეგულარული სეზონი 44-38 დაამთავრეს. შენიშვნა: სტატისტიკის ბოლო შესწორების თარიღი 2011-12 წლის სეზონის დასრულება შენიშვნა: სტატისტიკის ბოლო შესწორების თარიღი 2011-12 წლის სეზონის დასრულება შარლოტ ბობკეტსი შარლოტ ბობკეტსის მთავარი მწვრთნელები შარლოტ ბობკეტსის ოფიციალური საიტი ↑ ლოკაუტის გამო რეგულარული სეზონი 66 მატჩიანი იყო
1340

ვიკისაწყობში არის გვერდი თემაზე: 1340 1340 (ათას სამას ორმოცი) წელი — იულიუსის კალენდრის ნაკიანი წელიწადი, რომლის პირველი დღეა შაბათი. ეს წელი არის XIV საუკუნის მე-4 დეკადის მე-10 წელი. საქართველომ თავისი გავლენა აღადგინა ტრაპიზონის იმპერიაზე. სლის ბრძოლაში ინგლისელებმა ედუარდ III–ის მეთაურობით თითქმის სრულიად გაანადგურეს საფრანგეთის ფლოტი. მთავარი სტატია: კატეგორია:დაბადებული 1340. მთავარი სტატია: კატეგორია:გარდაცვლილი 1340. 31 მარტი : ივანე I — მოსკოვის დიდი მთავარი, ვლადიმირ-სუზდალის დიდი მთავარი, ნოვგოროდის მთავარი (დ. 1288)
ალპური სალამანდრა

ალპური სალამანდრა (ლათ. Salamandra atra) — წყალხმელეთა ცხოველი კუდიანი ამფიბიების რიგისა. ბინადრობს ცენტრალურ და აღმოსავლეთ ალპებში, ზღვის დონიდან დაახლოებით 700 მ სიმაღლეზე. გავრცელებულია შვეიცარიაში, ავსტრიაში, იტალიაში, სლოვენიაში, გერმანიაში, საფრანგეთში; შეზღუდული პოპულაციებია ხორვატიაში, ბოსნია და ჰერცეგოვინაში, ლიხტენშტაინში, სერბეთსა და ჩერნოგორიაში. მისი სხეულის სიგრძეა 9-იდან 14 სმ-მდე. ზოგიერთი ინდივიდი იზრდება 18 სმ-მდე. კრიალა მოშავო ფერისაა. უპირატესობას ანიჭებს მთის ნაკადულებს, იმალება ქვების ქვეშ ან ბუჩქნარში. ცოცხალდმშობია. ალპური სალამანდრა დაარქივებული 2012-04-18 საიტზე Wayback Machine. (გერმანული) ალპური სალამანდრა[მკვდარი ბმული] (ინგლისური)
მაგელანის დიდი ნისლეული

მაგელანის დიდი ნისლეული — ჩვენი გალაქტიკის პატარა თანამგზავრი გალაქტიკა, რომელიც ირმის ნახტომის გარშემო ბრუნავს. ის გადაჭიმულია 14 000 სინათლის წლის მანძილზე. ეს კი არ არის საკმარისი ზომა იმისათვის, რომ მან სპირალური მკლავების ფორმირება შეძლოს. შესაბამისად, მას უსწორმასწორო სტრუქტურა გააჩნია. ის ოქროს თევზისა და მაგიდა მთის თანავარსკვლავედში მდებარეობს. ხოლო ზომით მაგელანის დიდი ნისლეული ირმის ნახტომის 1/10-ია, ხოლო მასით 1/100. ის ჩვენი გალაქტიკის ცენტრიდან დაშორებულია 160 000 სინათლის წლის მანძილზე. ხილულ დიაპაზონში, მხოლოდ გალაქტიკის ბარი ანათებს კაშკაშად. ის სამხრეთ ნახევარსფეროდანაც კი შეიძლება დავინახოთ შეუიარაღებელი თვალით. მაგელანის დიდი ნისლეული ღამის ცაზე მოჩანს შედარებით მკრთალი მაგელანის პატარა ნისლეულთან ერთად. „მაგელანის ნისლეულები“ პორტუგალიელი მკვლევარის - ფერნანდო მაგელანის სახელს ატარებენ. მეცნიერისა, რომელმაც თავისი მგზავრობის დროს შენიშნა ეს ორი ობიექტი. ეს იყო 1519 წელი. „ამ გალაქტიკების შესწავლა ირმის ნახტომს გარეთ ვარსკვლავთწარმომქმნელი პროცესების შესწავლის საუკეთესო საშუალებაა. ვარსკვლავთწარმომქმნელი პროცესები გალატიკების ევოლუციაზე დიდ გავლენას ახდენენ. ასე რომ, ჩვენ ვიმედოვნებთ, რომ შევიცნობთ ამ ვარსკვლავების ისტორიას, რომლებიც შემდეგ უამრავ კითხვას გალაქტიკების სიცოცხლის ციკლის შესახებ უპასუხებენ.“ — ამბობს მარგარეტ მექსნერი, ასტრონომი ბალტიმორიდან. მაგელანის დიდი ნისლეული ჩვენი გალაქტიკის ყველაზე დიდი თანამგზავრია, ხოლო სიდიდით მეოთხეა ადგილობრივ ჯგუფში (ირმის ნახტომის, ანდრომედას გალაქტიკის და სამკუთხედი გალაქტიკის შემდეგ). მისი პატარა ზომა ნიშნავს იმას, რომ მატერიის შედგენილობა შედარებით დიდი გალაქტიკებისგან ოდნავ განსხვავდება. ეს განსხვავება მძიმე ელემენტების არასაკმარისი რაოდენობაა, როგორიცაა ნახშირბადი და ჟანგბადი. ეს ვარსკლავების დაბადებასა და სიკვდილს ანელებს, რაც ასტრონომებს საშუალებას აძლევს ისეთი გარემო დაინახონ, სადაც ვარსკვლავები 2 მილიარდი წლის წინ ფორმირდებოდნენ. ჰერშელის კოსმოსური ტელესკოპის ოფიციალური საიტი დაარქივებული 2012-03-10 საიტზე Wayback Machine. .
ალპური ჭვინტაკა

ალპური ჭვინტაკა (ლათ. Prunella collaris) — ფრინველი ჭვინტაკასებრთა ოჯახისა. სხეულის სიგრძე დაახლოებით 15-18 სმ, წონა 40 გ. გავრცელებულია ევროპასა და მცირე აზიაში. აღმოსავლეთი მიმართულებით იაპონიამდე გვხვდება. ბინადრობს ალპების, კარპატებისა და სუდეტების მაღალმთიანეთში, ტყის საზღვრის ზევით, ალპურ სარტყელში, ზღვის დონიდან 1500-3000 მეტრამდე. იკვებება მწერებით, ობობებით, მცენარეთა სხვადასხვა მარცვლებითა და სხვა. ბუდობს კლდეებზე. სიცოცხლის ხანგრძლივობა ბუნებაში 8 წელი. გვხვდება საქართველოშიც. ალპური ჭვინტაკა დაარქივებული 2016-04-25 საიტზე Wayback Machine. (ინგლისური)
ალპური აპოლონი

ალპური აპოლონი (ლათ. Parnassius phoebus) — დღის პეპელა აფროსნისებრთა ოჯახისა. წინა ფრთების სიგრძე 25-40 მმ. ფრთების შლილი 50-60 მმ. გარეგნულად წააგავს აპოლონს, თუმცა ამ უკანასკნელისაგან განსხვავდება შედარებით პატარა ზომითა და განსხვავებული ფრთების შეფერილობით. აქვს მოთეთრო-მოშავო ულვაშები. მუხლუხის სიგრძე 48 მმ-ია. გავრცელებულია ალპებში, ზღვის დონიდან 1600-2800 მ სიმაღლეზე. გარდა ამისა, რეგისტრირებულია ურალში, ციმბირში, მონღოლეთში, ჩინეთში, აშშ-ში, კანადაში. ♂ ♂ △ ♀ ♀△ ალპური აპოლონი – Parnassius phoebus დაარქივებული 2012-10-04 საიტზე Wayback Machine. (რუსული)
1341

ვიკისაწყობში არის გვერდი თემაზე: 1341 1341 (ათას სამას ორმოცდაერთი) წელი — იულიუსის კალენდრის არანაკიანი წელიწადი, რომლის პირველი დღეა ორშაბათი. ეს წელი არის XIV საუკუნის მე-5 დეკადის 1-ლი წელი. ბიზანტიის იმპერიაში დაიწყო სამოქალაქო ომი. მთავარი სტატია: კატეგორია:დაბადებული 1341. 4 იანვარი : უოტ ტაილერი — 1381 წლის ინგლისის გლეხთა აჯანყების ხელმძღვანელი (გ. 1381) მთავარი სტატია: კატეგორია:გარდაცვლილი 1341. 15 ივნისი : ანდრონიკე III — ბიზანტიის იმპერატორი (დ. 1297) 28 აგვისტო : ლევონ V — კილიკიის სომეხთა სამეფოს მეფე (დ. 1309) გედიმინასი — ლიტვის დიდი მთავარი (დ. 1275)
ნორდმანის აპოლონი

ნორდმანის აპოლონი (ლათ. Parnassius nordmanni) — დღის პეპელა აფროსნისებრთა ოჯახისა. კავკასიის ენდემია. გავრცელებულია კავკასიონისა და მცირე კავკასიონის მთებში. წინა ფრთების სიგრძე 25-38 მმ. ფრთების შლილი 50-57 მმ. გვხვდება კავკასიონის ალპურ, სუბალპურ და სუბნივალურ სარტყელში, აგრეთვე თურქეთის ჩრდილო-აღმოსავლეთ ნაწილში. ადის ზღვის დონიდან 2000-იდან 4000 მ-მდე. სახელი ეწოდა რუსი ზოოლოგის კავკასიის მკვლევარის ალექსანდრე ნორდმანის პატივსაცემად. ნორდმანის აპოლონი – Parnassius nordmanni დაარქივებული 2012-04-09 საიტზე Wayback Machine. (რუსული)